Oud-Bafana-speler, nege ander vas oor 'kaping' | Maroela Media
'n Voormalige Bafana Bafana-sokkerspeler is saam met nege ander verdagtes in Germiston aan die Oosrand in hegtenis geneem nadat hulle glo 'n vragmotor wat sigarette vervoer, probeer kaap het.
Kay Makhubela, polisiewoordvoerder, het gesê die polisie het Woensdag 'n wenk ontvang oor die beplande kaping en 'n beskrywing van die voertuig wat gebruik sou word. Twee van die verdagtes was glo in Ekurhuleni-metropolisieuniforms geklee, hoewel hulle nie metrobeamptes is nie.
Makhubela het gesê 'n saak van sameswering tot kaping is aanhangig gemaak. "Die twee verdagtes wat in uniform was, sal ook op ander aanklagte tereg staan omdat hulle hulself as polisiebeamptes voorgedoen het. Hulle sal na verwagting binnekort in die Germiston-landdroshof verskyn."
Man vas vir Pretoria-dubbelmoord
Gun hom sy sigaretjie langs die sokkerveld. Die sigaretadvertensie het gelui "After action, satisfaction".
En hier word hulle gevang vóór die 'action'.
Dis nou 'spoil sports'. Gee die metro 'n Bells en die kapers 'n rooikaart (of andersom?)
Die beamptes met uitsondering van n paar hetsy in SAPS OF METRO is aal korrup. Die algemene publiek is nie almal stupid nie. Die Oosrand in geheel het n nes geword vir kriminele. Dwelms. Moorde. Skrootwerwe. Die steppingstones vir skelm want gee wet en orde word gehandhaaf nie
ANC het hul vrypas gegee. Zuma het ons almal vrypas gegee. Doen net wat jy wil. Dis menseregte van '94 af.